

ที่ มท ๐๘๑๘.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐3๐๐

ตุลาคม ๒๕๖2

เรื่อง การตั้งงบประมาณตามข้อบัญญัติ/เทศบัญญัติขององค์กรปกครองส่วนท้องถิ่นเพื่อเป็นค่าใช้จ่าย

ในการดำเนินการเลือกตั้งท้องถิ่น ปี พ.ศ. 2563

เรียน ผู้ว่าราชการจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0808.2/ว 3886 ลงวันที่ 28 มิถุนายน 2562

สิ่งที่ส่งมาด้วย 1. บัญชีรายชื่อองค์กรปกครองส่วนท้องถิ่นที่ได้ตั้งงบประมาณตามข้อบัญญัติ/เทศบัญญัติงบประมาณ

รายจ่ายประจำปี พ.ศ. 2563 เพื่อเป็นค่าใช้จ่ายในการดำเนินการเลือกตั้งท้องถิ่นแล้ว แต่ยังไม่ได้

บันทึกรายงานข้อมูลฯลงในศูนย์ระบบบัญชีคอมพิวเตอร์ขององค์กรปกครองส่วนท้องถิ่น (e-LAAS)

สิ่งที่ส่งมาด้วย 2. บัญชีรายชื่อองค์กรปกครองส่วนท้องถิ่นที่ได้รับความเห็นชอบข้อบัญญัติ/เทศบัญญัติงบประมาณ

รายจ่ายประจำปี พ.ศ. 2563 แล้ว แต่ไม่ปรากฏข้อมูลการตั้งงบประมาณเพื่อเป็นค่าใช้จ่ายในการ

ดำเนินการเลือกตั้ง

ตามที่กระทรวงมหาดไทยมีหนังสือซักซ้อมแนวทางการจัดทำงบประมาณรายจ่ายประจำปี พ.ศ. 2563 ขององค์กรปกครองส่วนท้องถิ่นเพื่อเป็นค่าใช้จ่ายสำหรับการเลือกตั้งขององค์กรปกครองส่วนท้องถิ่น รายละเอียดตามหนังสือที่อ้างถึง นั้น

กรมส่งเสริมการปกครองท้องถิ่นได้ตรวจสอบรายงานข้อมูลการตั้งงบประมาณเพื่อเป็นค่าใช้จ่าย ในการดำเนินการเลือกตั้งท้องถิ่น ประจำปีงบประมาณ พ.ศ. 2563 ขององค์กรปกครองส่วนท้องถิ่น จากศูนย์ระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ปรากฏว่ามีองค์กรปกครองส่วนท้องถิ่นที่ตั้งงบประมาณ ตามข้อบัญญัติ/เทศบัญญัติงบประมาณรายจ่ายประจำปี พ.ศ. 2563 เพื่อเป็นค่าใช้จ่ายในการดำเนินการเลือกตั้งท้องถิ่น แต่ยังไม่ได้บันทึกรายงานข้อมูลการตั้งงบประมาณตามข้อบัญญัติ/เทศบัญญัติเพื่อเป็นค่าใช้จ่ายในการดำเนินการเลือกตั้งท้องถิ่นลงในศูนย์ระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) และมีองค์กรปกครอง ส่วนท้องถิ่นได้รับความเห็นชอบข้อบัญญัติ/เทศบัญญัติงบประมาณรายจ่ายประจำปี พ.ศ. 2563 แล้ว แต่ไม่ได้ตั้งงบประมาณเพื่อเป็นค่าใช้จ่ายในการดำเนินการเลือกตั้งท้องถิ่นไว้ในข้อบัญญัติ/เทศบัญญัติงบประมาณรายจ่ายปี พ.ศ. 2563ดังนั้น เพื่อให้การเตรียมความพร้อมในการตั้งงบประมาณเพื่อเป็นค่าใช้จ่ายในการดำเนินการเลือกตั้งท้องถิ่นเป็นไปด้วยความเรียบร้อย จึงขอให้จังหวัดดำเนินการ ดังนี้

1. แจ้งองค์กรปกครองส่วนท้องถิ่นที่ตั้งงบประมาณตามข้อบัญญัติ/เทศบัญญัติงบประมาณ รายจ่ายประจำปี พ.ศ. 2563 เพื่อเป็นค่าใช้จ่ายในการดำเนินการเลือกตั้งท้องถิ่น แต่ยังไม่ได้บันทึกรายงานข้อมูล การตั้งงบประมาณตามข้อบัญญัติ/เทศบัญญัติเพื่อเป็นค่าใช้จ่ายในการดำเนินการเลือกตั้งท้องถิ่นลงในศูนย์ระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ให้ดำเนินการตรวจสอบและบันทึกรายงานข้อมูลดังกล่าว ลงในศูนย์ระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) โดยดำเนินการให้แล้วเสร็จภายในเดือนพฤศจิกายน 2562 รายละเอียดปรากฏตามสิ่งที่ส่งมาด้วย 1

/2. แจ้งองค์กร ...

-2-

2. แจ้งองค์กรปกครองส่วนท้องถิ่นที่ไม่ได้ตั้งงบประมาณเพื่อเป็นค่าใช้จ่ายในการดำเนินการเลือกตั้งท้องถิ่นไว้ในข้อบัญญัติ/เทศบัญญัติงบประมาณรายจ่ายปี พ.ศ. 2563ให้ดำเนินการตั้งงบประมาณเพื่อเป็นค่าใช้จ่าย ในการดำเนินการเลือกตั้งท้องถิ่นไว้ในข้อบัญญัติ/เทศบัญญัติงบประมาณรายจ่ายปี พ.ศ. 2563 โดยดำเนินให้แล้วเสร็จภายในเดือนพฤศจิกายน 2562 รายละเอียดปรากฏตามสิ่งที่ส่งมาด้วย 2 และหากมีข้อขัดข้องในการตั้งงบประมาณดังกล่าวประการใด กรุณาแจ้งให้ทราบด้วย

ทั้งนี้ หากมีข้อขัดข้องหรือปัญหาในการบันทึกรายงานข้อมูลการตั้งงบประมาณสามารถติดต่อผู้ประสานงานศูนย์ระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ตามรายชื่อและหมายเลขโทรศัพท์ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองการเลือกตั้งท้องถิ่น

โทร ๐-๒๒๔๑-๙๐๐๐ ต่อ ๒๓๗๓

โทรสาร 0-2241-7223

ผู้ประสานงานกองการเลือกตั้งท้องถิ่น นายสุรัตน์ นุชอุทัย โทร ๐9- 4864-3113

ร.อสถ. .................................

ผอ.กต. .................................

จนท. ....................................

ผู้ประสานงานศูนย์ระบบ e-LAAS นางสาววฤษสพร พิมพะสิงห์ โทร 0-2206-6300

และ โทร 0-2241-9000 ต่อ 1607 - 1611